สตั้นไปสิบวิ เมื่อรู้ความลับของก๋วยเตี๋ยวต้มยำบ้านบึง สูตรโบราณ
วันนี้ไปธุระแถวแอมบาสเดอร์ ขากลับรู้สึกสะดุดตากับร้านก๋วยเตี๋ยวร้านนึง โดดเดี่ยวอยู่ท่ามกลางแสงแดด มีรถจอดจอดริมทางเป็นแถวยาว เอ๊ะ สงสัยจะอร่อย แวะหน่อยดีกว่า
เข้ามานั่งดูเมนู..เห้ย มีขนาดจัมโบ้ชามละ120-150 บาทด้วย แต่เอาไว้ก่อนดีกว่า กลัวกินไม่หมด อีกอย่างก็ยังไม่แน่ใจว่ารสชาติจะเป็นอย่างไร เลยสัง่เล็กต้มยำทะเล(50บาท) กับน้ำอัดลมหนึ่งขวด..
"พี่คะ ต้มยำทะเลของเราใส่เพิ่มแค่ถั่วกับปลาหมึกนะคะ" เด็กเสริฟ นางมองหน้าเป็นเชิงคำถามว่าจะเอามั้ย?
นึกในใจ..อะไรวะ? ของหมดรึว่าอะไร..ยังไง นี่เพิ่งเที่ยง 
"อืมๆ" แล้วก็ไปนั่งรอ (จากที่เคยกินเตี๋ยวบ้านบึงมา ไม่เคยสั่งต้มยำเลย)
ซักพัก เด็กยกมาเสิรฟ ดังในภาพประกอบ อืม..หน้าตาน่ากินดี 
ตักน้ำซุปมาซดหน่อย...เห้ยย! ต้มยำไรวะไม่เปรี้ยว ไม่เผ็ด ไม่อะไรเลย เหมือนเตี๋ยวหมูธรรมดา แต่ใส่ถั่วป่น! โอ..มายบุ๊ดด้า ต้องมีการเข้าใจอะไรผิดแน่เลย แต่ก่อนจะเหวี่ยงวีน หรืออารมณ์เสีย เราต้องเช็คข่าวก่อน
ในที่สุดก็ได้คำเฉลย ก๋วยเตี๋ยวต้มยำสูตรโบราณบ้านบึง ต่างจากน้ำใสธรรมดา เพียงแค่ใส่ถั่วป่นค่าาาา คุณผู้โชมมมม จะกินเผ็ดกินเปรี้ยวกินหวาน ปรุงเอาเองนะค๊าาา พวงอยู่นั่น!
สรุป ได้กินก๋วยเตี๋ยวทะเล ใส่ถั่วป่น ก็เค้ากินกันมาอย่างงี้เป็นวัฒนธรรมแต่โบราณ ไอ้เราจะไปบ่นก็ใช่ที่ เดี๋ยวเค้าจะว่ากินไม่เป็นแล้วจะมาบ่น 
ถามถึงรสชาติก็เป็นไปตามตำราเตี๋ยวบ้านบึงอ่ะนะ ไม่ขี้เหร่ พอกินได้อยู่ ไว้มีโอกาสจะมาลองชามจัมโบ้ ดูซิว่าจะเป็นยังไง
ร้ายก๋วยเตี๋ยวบ้านบึง
พิกัด(เดิม)ริมสุขุมวิท ขาเข้าพัทยา กม.151++(เยื้องตลาดน้ำสี่ภาค) 
พิกัดใหม่ล่าสุดย้ายมาอยู่ฝั่งเดียวกันกับตลาดน้ำแล้วครับ(แก้ไข18มิย.59)
เปิดปิด 07.00-16.30 น. โดยประมาณ
ที่จอดรถ ริมถนน
